ບໍ​ລິ​ສັດ ຫົວ​ເຫວີຍ ຕິດ​ຕັ້ງ ກ້ອງວົງ​ຈອນ​ປິດ ໃສ່​ທົ່ວ​ນະ​ຄອນຫຼວງ ຂອງ​ປະ​ເທດ ອູ​ການ​ດາ
ຢູ່​ຖະ​ໜົນ​ຕ່າງໆ​ໃນ​ນະ​ຄອນຫຼວງ​ຂອງ​ປະ​ເທດ ອູ​ການ​ດາ, ອ້າຍ​ໃຫຍ່​ແມ່ນ​ກຳ​ລັງ​ຈັບ​ຕາເບິ່ງຢູ່.
ບັນດາສະມາຊິກສະພາໃນ ສະຫະລັດ ໄດ້ເຝົ້າຕິດຕາມບໍລິສັດຍັກໃຫຍ່ດ້ານໂທລະຄົມ ຫົວເຫວີຍ ຂອງ ຈີນ ມາດົນນານແລ້ວ ເຂົາເຈົ້າເວົ້າວ່າ ບໍລິສັດດັ່ງກ່າວແມ່ນບໍ່ຄືກັບບໍ ລິສັດເທັກໂນໂລຈີອື່ນໆ ເພາະວ່າເຂົາເຈົ້າໄດ້ເຮັດໜ້າທີ່ເປັນເຄື່ອງມືສອດແນມໃຫ້ລັດ ຖະບານ ປັກກິ່ງ ຢ່າງມີປະສິດທິຜົນ ເມື່ອບໍ່ດົນມານີ້ ຫົວເຫວີຍ ໄດ້ຕິດຕັ້ງກ້ອງວົງຈອນ ປິດ ໃສ່ທົ່ວນະຄອນຫຼວງ ຂອງປະເທດ ອູການດາ ນັກຂ່າວວີໂອເອ ອາຣາຊ ອາຣາບາ ຊາດີ ມີລາຍງານເພີ່ມເຕີມ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນ ອັນດັບຕໍ່ໄປ ຢູ່ຖະໜົນຕ່າງໆໃນນະຄອນຫຼວງຂອງປະເທດ ອູການດາ, ອ້າຍໃຫຍ່ແມ່ນກຳລັງຈັບ ຕາເບິ່ງຢູ່ ທ່ານ ຊາລສ໌ ໄທວນ໌ ຕຳຫຼວດສືບລັບ ແລະ ສືບສວນສອບສວນອາຊະຍາກອນຂອງ ອູການດາ ກ່າວວ່າ “ກຳລັງຄົນຂອງພວກເຮົາ, ໂດຍສະເພາະໃນຂະນະທີ່ບັນດານັກ ສືບສວນສອບສວນທາງກົດໝາຍແມ່ນຫຍັງຄົງມີບັນຫາຢູ່ນັ້ນ, ມັນຍັງມີຄວາມຕ້ອງ ການຢູ່ ມັນຍັງຄົງມີຄວາມຕ້ອງການ, ໂຊກບໍ່ດີ, ມັນໄດ້ຖືກເພັ່ງເລັງໃສ່ເມືອງທີ່ສຳຄັນ ຕ່າງໆເປັນສ່ວນໃຫຍ່ ” ບໍລິສັດຍັກໃຫຍ່ດ້ານໂທລະຄົມ ຫົວເຫວີຍ ເມື່ອບໍ່ດົນມານີ້ໄດ້ຕິດຕັ້ງລະບົບກ້ອງວົງ ຈອນປິດໃນນະຄອນຫຼວງ ກຳປາລາ ທີ່ຕຳຫຼວດເວົ້າວ່າຈະຫຼຸດຜ່ອນອາຊະຍາກຳ ຄວາມຮຸນແຮງທີ່ເພີ່ມຂຶ້ນເລັກນ້ອຍເມື່ອບໍ່ດົນມານີ້ ລະບົບທີ່ມີມູນຄ່າ 126 ລ້ານໂດລານີ້, ປະກອບດ້ວຍເທັກໂນໂລຈີຈື່ຈຳໜ້າ, ທຳການ ຕິດຕາມຢ່າງບໍ່ກະພິບຕາຢູ່ຖະຫນົນທາງລຸ່ມ ທຸກຢ່າງແມ່ນຖືກຕ້ອງຕາມກົດໝາຍ ແລະ ໄດ້ຮັບອະນຸຍາດໂດຍປະທານາທິບໍດີຂອງ ອູການດາ ນັກວິເຄາະດ້ານຄວາມ ປອດໄພທ່ານ ວິລ ຄາເຕີ ກ່າວວ່າ ເຂົາເຈົ້າມີໂອກາດທີ່ຈະຖືກລ່ວງລະເມີດຢ່າງຫຼວງ ຫຼາຍ ທ່ານ ວິລ ຄາເຕີ ຈາກອົງການ CSIS ກ່າວວ່າ “ໃນຫຼາຍໆວິທີ, ມັນຂຶ້ນກັບວ່າແມ່ນ ໃຜຈະເປັນຜູ້ໃຊ້ມັນ ແລະ ວິທີທີ່ເຂົາເຈົ້າໃຊ້ມັນ, ແລະ ມີໂຄງຮ່າງການປົກຄອງແບບ ໃດທີ່ຈະປົກປ້ອງປະຊາຊົນ ແຕ່ມັນຍັງຂຶ້ນກັບວິທີທີ່ເທັກໂນໂລຈີນັ້ນຖືກສ້າງຂຶ້ນມາ ແລະ ປະຕິບັດງານແນວໃດ ແລະ ຜູ້ຂາຍນຳມັນອອກມາໃຊ້ແນວໃດ ສະນັ້ນ ຫົວ ເຫວີຍ ແມ່ນຜູ້ຮັບຜິດຊອບສຳລັບຜູ້ທີ່ເຂົາເຈົ້າຂາຍມັນໃຫ້ ແລະ ວິທີທີ່ເຂົາເຈົ້າສ້າງ ມັນຂຶ້ນໃນລະດັບໃດນຶ່ງ ນັກສະແດງທີ່ມີຊື່ສຽງ ແລະ ສະມາຊິກສະພາ ທ່ານ ໂບບີ ໄວນ໌ ແມ່ນຜູ້ທີ່ມັກຕຳໜິວິ ຈານລັດຖະບານ ຜູ້ທີ່ເວົ້າວ່າ ໜ່ວຍກວດສອບດ້ານຄອມພິວເຕີຂອງ ອູການດາ ໄດ້ ພະຍາຍາມທີ່ຈະລັກເຈາະຂໍ້ມູນຂອງລາວ ຫຼັງຈາກລາວຖືກຈັບໃນປີ 2018 ແລະ ຖືກ ຕັ້ງຂໍ້ກ່າວຫາຂາຍຊາດ ທ່ານ ໄວນ໌ ກ່າວວ່າ ລາວຖືກທໍລະມານຢູ່ໃນຄຸກ, ແລະ ຫຼັງຈາກໄດ້ຮັບການປິ່ນປົວໃນ ສະຫະລັດ ລາວກໍໄດ້ກັບຄືນໄປ ອູການດາ ໜັງສືພິມ Wall Street Journal ໄດ້ລາຍງານຄຳເວົ້າຈາກເຈົ້າໜ້າທີ່ອາວຸໂສຄົນນຶ່ງ ໃນໜ່ວຍກວດສອບດ້ານຄອມພິວເຕີ ຜູ້ທີ່ເວົ້າວ່າ ນັກວິຊາການ ຫົວເຫວີຍ ໃນນະ ຄອນຫຼວງ ກຳປາລາ ໄດ້ລັກເຈາະຂໍ້ມູນໃນ WhatsApp ຂອງທ່ານ ໄວນ໌ ບັນດາເຈົ້າ ໜ້າທີ່ໄດ້ແຊກແຊງເຂົ້າໃນການຊຸມນຸມຢູ່ຕາມຖະໜົນທີ່ທ່ານ ໄວນ໌ ໄດ້ຈັດ ແລະ ຈັບ ກຸມລາວ ແລະ ຜູ້ສະໜັບສະໜູນຂອງລາວຫຼາຍສິບຄົນ ປະຕິກິລິຍາທ່າທີຕໍ່ລະບົບກ້ອງຕິດຕາມ CCTV ແມ່ນມີຫຼາຍຢ່າງປົນກັນ ທ່ານ ເຄຣຕັນ ທູເບບຳເວ ຜູ້ອາໄສຢູ່ໃນນະຄອນຫຼວງ ກຳປາລາ ໄດ້ກ່າວວ່າ “ເຂົາເຈົ້າ ຄວນໃຊ້ສຳລັບຈຸດປະສົງທີ່ຖືກຕ້ອງ, ບໍ່ແມ່ນຢ່າງອື່ນ ແຕ່ສຳລັບຕອນນີ້, ຂ້າພະເຈົ້າ ຄິດວ່າມັນຖືກໃຊ້ສຳລັບ… ເພາະວ່າພວກເຮົາໄດ້ເຫັນສອງສາມກໍລະນີຖືກຍົກຂຶ້ນມາ ຍ້ອນກ້ອງ CCTV ພວກນີ້ ແຕ່ຂ້າພະເຈົ້າຄິດວ່າມັນຕ້ອງຖືກໃຊ້ຫຼາຍກວ່ານີ້ ແລະ ຄວນຖືກຕິດຕັ້ງຕື່ມອີກ ” ທ່ານ ໂຈນາຕັນ ໄວສວາ, ຜູ້ອາໄສຢູ່ນະຄອນຫຼວງ ກຳປາລາ ກ່າວວ່າ “ມັນແມ່ນລັດ ຖະບານທະຫານ ເຂົາເຈົ້າຈະບໍ່ຍອມສະຫຼະອຳນາດແນວນັ້ນແທ້ດອກ ສະນັ້ນ, ເຂົາ ເຈົ້າຕ້ອງປົກປ້ອງຕົນເອງ ແລະ ນຶ່ງໃນຫຼາຍວິທີທີ່ເຂົາເຈົ້າຈະເຮັດແນວນັ້ນໄດ້ ມັນ ງ່າຍຫຼາຍທີ່ຈະຕິດຕາມເຈົ້າ ໃນຖານະເປັນບຸກຄົນໆນຶ່ງ, ເຊິ່ງເຂົາເຈົ້າບໍ່ແມ່ນ, ຜ່ານ ການໃຊ້ກ້ອງທັງຫຼາຍ ” ທ່ານ ວິລ ຄາເຕີ ກ່າວວ່າ “ເຈົ້າຈະເມີນເສີຍການສົມຮູ້ຮ່ວມຄິດກັນຂອງພວກເຈົ້າໜ້າ ທີ່ໃນທ້ອງຖິ່ນບໍ່ໄດ້, ຜູ້ທີ່ຂ້າພະເຈົ້າສົງໄສວ່າເປັນຄົນທີ່ໄດ້ເຂົ້າຮ່ວມໃນການລ່ວງລະ ເມີດຕ່າງໆຢ່າງແທ້ຈິງ, ແຕ່ຂ້າພະເຈົ້າຄິດວ່າ ມັນຕ້ອງມີການໂຕ້ຖຽງການຢ່າງແຮງ ເຊັ່ນກັນ ທີ່ວ່າບໍລິສັດ ຫົວເຫວີຍ ຮູ້ວ່າລູກຄ້າຂອງເຂົາເຈົ້າ ຫຼາຍຄົນ ຈະພົວພັນໃນ ກິດຈະກຳແບບນີ້ ແລະ ຖ້າເຂົາເຈົ້າສະໜອງຄວາມສາມາດແບບນີ້ມັນກໍຈະເປັນການ ລ່ວງລະເມີດ ຂ້າພະເຈົ້າຄິດແທ້ໆວ່າ ໃນກໍລະນີນັ້ນ ເຂົາເຈົ້າຈະຕຳໜິການມີສ່ວນ ຮ່ວມສຳລັບການລ່ວງລະເມີດດັ່ງກ່າວນີ້ ເມື່ອມັນເກີດຂຶ້ນ ” ບໍລິສັດ ຫົວເຫວີຍ ກ່າວວ່າ ເຂົາເຈົ້າບໍ່ໄດ້ພົວພັນໃນການລັກເຈາະຂໍ້ມູນ ແລະ ໄດ້ປະ ຕິບັດຕາມກົດໝາຍ ແລະ ລະບຽບການຕ່າງໆຂອງທ້ອງຖິ່ນ ບໍລິສັດດັ່ງກ່າວເວົ້າວ່າ ປັດຈຸບັນນີ້ ເຂົາເຈົ້າໄດ້ຕິດຕັ້ງລະບົບກ້ອງໃນ 700 ຕົວເມືອງ ໃນ ຫຼາຍກວ່າ 100 ປະເທດ